Šiaurės Gazos muchafaza
Šiaurės Gazos muchafaza (arab. محافظة شمال غزة = Muḥāfaẓat Shamāl Ġazzah) – Palestinos muchafaza šiaurinėje Gazos Ruožo dalyje. Administracinis centras – Džabalija. Muchafazos plotas – 61 km², gyventojų skaičius – 270 245 (2007). Muchafazoje yra Džabalijos – didžiausia Palestinos – pabėgėlių stovykla, kurioje glaudžiasi 113 tūkst. žmonių. Muchafaza turi penkias vietas Palestinos įstatymų leidžiamojoje taryboje, 2006 m. visas jas laimėjo „Hamas“ nariai.